CELEX: 32018D0749
Language: mt
Date: 2018-05-18 00:00:00
Title: Deċiżjoni ta' Implimentazzjoni tal-Kummissjoni (UE) 2018/749 tat-18 ta' Mejju 2018 dwar ir-rikonoxximent tar-rapport tal-Kroazja li jinkludi l-emissjonijiet tipiċi ta' gassijiet b'effett ta' serra mill-kultivazzjoni ta' materja prima agrikola skont id-Direttiva 2009/28/KE tal-Parlament Ewropew u tal-Kunsill

22.5.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 125/12
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2018/749
   tat-18 ta' Mejju 2018
   dwar ir-rikonoxximent tar-rapport tal-Kroazja li jinkludi l-emissjonijiet tipiċi ta' gassijiet b'effett ta' serra mill-kultivazzjoni ta' materja prima agrikola skont id-Direttiva 2009/28/KE tal-Parlament Ewropew u tal-Kunsill
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva 2009/28/KE tal-Parlament Ewropew u tal-Kunsill tat-23 ta' April 2009 dwar il-promozzjoni tal-użu tal-enerġija minn sorsi rinnovabbli u li temenda u sussegwentement tħassar id-Direttivi 2001/77/KE u 2003/30/KE (1), u b'mod partikolari l-Artikolu 19(4) tagħha,
   Billi:
   
               (1)
            
            
               Fl-1 ta' April 2016, il-Kroazja ppreżentat rapport li jippreżenta r-riżultati tal-kalkoli tal-emissjonijiet ta' gassijiet b'effett ta' serra mill-kultivazzjoni taż-żrieragħ tal-kolza. Il-kalkoli saru għar-reġjun NUTS 2 - il-Kroazja Kontinentali, fejn jitkabbru iż-żrieragħ tal-kolza.
            
         
               (2)
            
            
               Wara l-eżami tar-rapport ippreżentat mill-Kroazja, il-Kummissjoni tqis li dan jikkonforma mal-kundizzjonijiet stabbiliti fid-Direttiva 2009/28/KE biex jippermettu lil Stat Membru tal-UE li juża valuri tipiċi għal żona ġeografika iżgħar minn dawk użati fil-kalkolu tal-valuri prestabbiliti: id-dejta ta' dan ir-rapport tirreferi għal emissjonijiet mill-kultivazzjoni ta' materja prima agrikola (żrieragħ tal-kolza); l-emissjonijiet tipiċi ta' gassijiet b'effett ta' serra mill-kultivazzjoni taż-żrieragħ tal-kolza jistgħu jkunu mistennija li jkunu inqas jew ugwali għall-emissjonijiet li tqiesu fil-kalkolu tal-valuri prestabbiliti rilevanti; u dawn l-emissjonijiet tipiċi ta' gassijiet b'effett ta' serra jridu jkunu ġew irrappurtati lill-Kummissjoni;
            
         
               (3)
            
            
               Il-miżuri previsti f'din id-Deċiżjoni huma konformi mal-opinjoni tal-Kumitat dwar is-Sostenibbiltà tal-Bijokarburanti u tal-Bijolikwidi,
            
         ADOTTAT DIN ID-DEĊIŻJONI:
   Artikolu 1
   Il-Kummissjoni tqis li fir-rapport li l-Kroazja ppreżentat għar-rikonoxximent fl-1 ta' April 2016 hemm dejta preċiża għall-kejl tal-emissjonijiet ta' gassijiet b'effett ta' serra assoċjati mal-kultivazzjoni taż-żrieragħ tal-kolza prodotti fir-reġjun NUTS 2 - il-Kroazja Kontinentali, għall-finijiet tal-Artikolu 17(2) tad-Direttiva 2009/28/KE. Sommarju tad-dejta li tinsab fir-rapport huwa stipulat fl-Anness.
   Artikolu 2
   Din id-Deċiżjoni hija valida għal perjodu ta' ħames snin. Jekk il-kontenut jew iċ-ċirkostanzi tar-rapport, kif imressaq lill-Kummissjoni għar-rikonoxximent fl-1 ta' April 2016, jinbidel b'tali mod li jista' jaffettwa l-kundizzjonijiet meħtieġa għar-rikonoxximent magħmul fl-Artikolu 1, tali tibdil għandu jiġi nnotifikat lill-Kummissjoni mingħajr dewmien. Il-Kummissjoni għandha tivvaluta t-tibdil innotifikat bil-għan li tistabbilixxi jekk ir-rapport għadux qed jipprovdi dejta preċiża.
   Artikolu 3
   Il-Kummissjoni tista' tirrevoka din id-Deċiżjoni jekk ikun intwera biċ-ċar li dak ir-rapport ma għadux jinkludi dejta preċiża għall-finijiet tal-kejl tal-emissjonijiet ta' gassijiet b'effett ta' serra assoċjati mal-kultivazzjoni taż-żrieragħ tal-kolza prodotti fil-Kroazja.
   Artikolu 4
   Din id-Deċiżjoni għandha tidħol fis-seħħ fl-għoxrin jum wara l-pubblikazzjoni tagħha f'Il-Ġurnal Uffiċjali tal-Unjoni Ewropea.
   
      Magħmul fi Brussell, it-18 ta' Mejju 2018.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 140, 5.6.2009, p. 16.
   
      ANNESS
      L-emissjonijiet ta' gassijiet b'effett ta' serra mill-kultivazzjoni taż-żrieragħ tal-kolza fil-Kroazja:
      
                  Inputs
               
               
                  L-emissjonijiet ta' gassijiet b'effett ta' serra (GHG) fi
                  kg CO2
                     eq/ha
               
               
                  L-emissjonijiet ta' gassijiet b'effett ta' serra (GHG) fi
                  kg CO2
                     eq/t ż
                     rieragħ tal-kolza
                  
               
               
                  L-emissjonijiet ta' gassijiet b'effett ta' serra (GHG) fi
                  kg CO2
                     eq/t żrierag
                     ħ tal-kolza
                  
               
            
                  N-fertilizzant
               
               
                  245,7
               
               
                  87,75
               
               
                  3,702
               
            
                  P2O5-fertilizzant
               
               
                  25,28
               
               
                  9,028
               
               
                  0,381
               
            
                  K2O-fertilizzant
               
               
                  46,08
               
               
                  16,45
               
               
                  0,694
               
            
                  Żerriegħa
               
               
                  2,2
               
               
                  0,785
               
               
                  0,033
               
            
                  Prodotti għall-protezzjoni tal-pjanti
               
               
                  13,5
               
               
                  4,82
               
               
                  0,203
               
            
                  Diżil
               
               
                  219,5
               
               
                  78,39
               
               
                  3,307
               
            
                  L-emissjonijiet ta' N2O fl-għelieqi
               
               
                  787,4
               
               
                  281,21
               
               
                  11,86
               
            
                  TOTAL
               
               
                  1 339,66 
               
               
                  478,45
               
               
                  20,18